Pressure

***Pressure*** () — другі альбом беларускага рок-гурту Open Space, запісаны на менскіх студыях «Sunflowers», «fOrZ» і «Granny Records».

## Сьпіс кампазыцыяў

## Крытыка
Аўтар музычнага парталу Ultra-Music Алег Лабунскі засьведчыў прыхільнасьць музыкаў да інды-рок плыні, курса, узятага з выхадам папярэдняга альбома «Deal With Silence», і выказаў думку, што *«практычна ўсе песьні йдуць стройным шэрагам, адна іншай нічым не горш, але й не лепш»*, а самі ўдзельнікі Open Space пры запісу магчыма натхняліся Браянам Адамсам і New Order.

Штатны склад крытыкаў музычнага парталу «Experty.by» прызначыў працы сярэднюю адзнаку 7,25/10: Сяргей Будкін вылучыў *«падкрэсьленую ангельскасьць»* брытанскага року ў выканьні хлопцаў, творы якіх нагадалі яму The Cranbirries, *«работа над памылкамі»* «Deal With Silence», на думку Зьмітра Безкаравайнага, была зроблена, і якасьць мэлядычнага брыт-попу твораў узьнялася яшчэ на адну ступень, у тым ліку за кошт намаганьняў Зьмітра Йванея, запрошанага прадусара, вядомага па працы з гуртамі ДДТ й Океан Ельзи, агляд Алега Клімава дазволіў раўнаваць поп-рок музыкаў брытанскай хвалі, якія памужнелі, з творчасьцю a-ha, The Rolling Stones, U2 й Depeche Mode, чаму тураваў Зьміцер Падбярэскі (*«музыкі яўна ня столькі падцягнулі агульны ўзровень, колькі проста пасталелі»*).

Апошні ўжо як музычны рэдактар ej.by разгарнуў сутнасьць CD й зрабіў вывад, што на ім у дастатку мэйнстрымавых песень, якія было б можна раціраваць, ды асобна ўсхваліў *«патэнцыяльны шлягер»* «I Have A Dream». Крытык зьвярнуў увагу на факт, што Open Space з гэтым альбомам цалкам можа скласьці канкурэнцыю сваім ангельскамоўным западным калегам на хвалях «распешчаных дзяржаўным рэгуляваньнем» рыдыёстанцый Беларусі.

Музычны крытык часопісу «» Андрэй Бухарын у сваёй чатырохзорнай рэцэнзіі на CD прыйшоў да высновы, што стыль песень альбому знаходзіцца паміж пост-панкам і брыт-попам, дакарыў *«усярадненасьць»*, але й адзначыў *«эўрапейскую якасьць»* кружэлкі з творамі, якія падабаюцца прыхільнікам гуртоў U2, Radiohead, Placebo альбо Black Rebel Motorcycle Club.

Музычны партал Tuzin.fm назваў альбом *«бездакорнай падробкай»*, у сваім аглядным артыкуле асэнсаваў наяўнасьць значнай сувязі кампазыцыяў з Вялікабрытаніяй і яе інды-рок спадчынай. Алег Клімаў як калумніст «Советской Белоруссии», вылучаючы для чытачоў годныя для папаўненьня асабістых фанатэкаў айчынныя альбомы за першыя сем месяцаў 2012 году, таксама знайшоў сярод песень на дыску *«шмат адсылак да брытанскай хвалі»*, аформленых у стылях поп-року й року. Эўрапейскае радыё для Беларусі ў сваёй аглядачы апісала пласьцінку *«лёгкай для ўспрыяцьця»*, а за якасны гук (*«больш моцны, дапрацаваны, дарослы»*) таксама выказала рэспэкт саўндпрадусару Зьмітру Йванею.

Другі альбом, што выйшаў лепш за папярэдні, на думку Хагніра з nneformat.ru, бо *«практычна кожны сьпеў з адзінаццаці можа прэтэндаваць на званьне гіта»*, умацаваў рэпутацыю *«амаль эталоннага брыт-поп гурта»*. Мікіта Броўка з газэты «Новы часу» ў сваім аглядальным артыкуле паставіў на від, што перазапісаная ў кіеўскай студыі Зьмітра Іванея вэрсія сьпева «Let It Go» з аднайменнага самотніка стала прымітыўней, і канстатаваў, што альбом у параўнаньні зь першым выйшаў больш роўным па гучаньню й ім музыкі падвялі своеасаблівую рысу пад сваёй мінулай ангельскамоўнай творчасьцю. Юрась Ускоў з «Нашай Нівы» падсумаваў ацэнкі айчынных экспэртаў: *«Поп-гурт „Open Space“ працягвае ўдасканальвацца. Другая кружэлка гучыць сур’ёзней за [[Deal with Silence|дэбютны альбом]]. Амаль усе песьні можна ставіць на [[радыё]] — і гэта, у дадзеным выпадку, камплімэнт»*.

Альбом трапіў у некалькі топаў дыскаў, выдадзеных за свой пэрыяд, у тым ліку па вэрсіі Experty.by, асабістых ад музычных крытыкаў Алега Клімава й Зьмітра Падбярэскага (усе за першае паўгодзьдзе 2012 году), а таксама Юліі Каламіец (топ-10 беларускіх альбомаў за 2012 год).

## Удзельнікі

**[[Open Space]]:**
* Віталь Маціеўскі — вакал, гітара.
* Максім Мястоўскі — гітара.
* Сева Маслаў — бас-гітара.
* Андрэй Малашэнка — барабаны, пэркусія.

**Вытворчасьць**:
* Зьміцер Іваней — зьвядзеньне й мастэрынг, саўндпрадусіраваньне, аранжыроўкі.
* Дзяніс Варанцоў — саўндпрадусіраваньне, аранжыроўкі.
* Open Space — саўндпрадусіраваньне, аранжыроўкі.
* Павал Трац’як — аранжыроўкі.
* Пётар Семянюк — аранжыроўкі.
* Васіль Сербін — інжынэр запісу вакалу.
* Максім Мястоўскі — дызайн вокладкі CD.

## Кавер-вэрсіі
У 2014 годзе гурт Sunny Days сьпеў кавэр «Гэта няпроста» на песьню «Do You Remember».

## Крыніцы

## Вонкавыя спасылкі
* Спампаваць альбом (Bandcamp)

Катэгорыя:Альбомы 2012 году
Катэгорыя:Музычныя альбомы Беларусі
Катэгорыя:Альбомы на ангельскай мове
Катэгорыя:Рок-альбомы
Катэгорыя:Альбомы Open Space